
Projekteerimistingimuste määramine
(Elektrijaama tee 59 biokütuse mahalaadimisplatsi ning juurdepääsutee projekteerimine)
1. ASJAOLUD JA MENETLUSE KÄIK

08.09.2008 a. AS Narva Elektrijaamad, registrikood 10579981, keda esindab kinnisvaraspetsialist Sergei Valtsev volikirja alusel, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Elektrijaama tee 59 territooriumile veoautode pöördeplatsi rajamiseks ning kõvakattega juurdepääsutee ehitusprojekti koostamiseks. Projekteerimistingimused kinnitati 24.09.2008.a. Narva Linnavalitsuse  korraldusega nr.1170-k.
24.10.2008.a AS Narva Elektrijaamad taotles Arhitektuuri-ja Linnaplaneerimise Ametilt Narva Linnavalitsuse 24.09.2008.a. korralduse nr. 1170-k muutmist. Taotleja soovib rajada biokütuse mahalaadimisplatsi ning killustikkattega juurdepääsuteed. 
Arhitektuuri-ja Linnaplaneerimise Amet teeb ettepaneku projekteerimistingimuste 24.09.2008.a. korralduse nr.1170-k kehtetuks tunnistamiseks ning uute projekteerimistingimuste kinnitamiseks seoses projekti tellija lähteülesande muutmisega.
2. ÕIGUSLIKUD JÄRELDUSED

2.1  Kohaliku omavalitsuse korralduse seaduse § 30 lõike1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.4 HMS § 64 lõike 2 kohaselt haldusorgan otsustab haldusakti muutmise kaalutlusõiguse kohaselt, kui seadus ei keela haldusakti muuta või ei kohusta haldusakti muuta. 

2.5 HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. 

3. OTSUS

3.1 Määrata projekteerimistingimused Elektrijaama tee 59 biokütuse mahalaadimisplatsi ning juurdepääsutee ehitusprojekti koostamiseks järgnevalt:  
	3.1.1. ÜLDANDMED



	3.1.1.1  Tellija


	AS Narva Elektrijaamad, registrikood 10579981
Auvere küla, Vaivara vald, 40101 Ida-Virumaa

Postiaadress: Elektrijaama tee 59,  21004 Narva

	3.1.1.2  Asukoht, algandmed                                         
	Narva linn, Elektrijaama tee 59
Maakasutuse sihtotstarve: tootmishoonete maa

	3.1.1.3  Projekteerimistingimused on kehtivad 2 aastat alates korralduse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste taotlus 24.10.08.a avaldus nr.1942/1-12, Sergei Valtsev
3.1.1.4.2 Ehitusseadus1, Teeseadus1, Keskkonnamõju hindamise ja keskkonnajuhtimissüsteemi seadus1, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.


	3.2 PROJEKTEERIMISE EESMÄRK




Projekti koostamise eesmärgiks on Elektrijaama tee 59 biokütuse mahalaadimisplatsi ning juurdepääsutee projekteerimine.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;

· Teede- ja sideministri 28.09.1999.a. määrusega nr. 54 vastu võetud “Teeprojekti suhtes esitatavad nõuded”;

· Teede- ja sideministri 28.09.1999. a määrusega nr. 55 vastu võetud „Tee projekteerimise normid ja nõuded”;

- Eesti Standard EVS –EN 1991-1-1 „Eurokoodeks 1: Ehituskonstruktsioonide koormused. Osa1-1. Üldkoormused”;

- Eesti Standard EVS –EN 1992-1-1 „Eurokoodeks 2: Raudbetoonkonstruktsioonide projekteerimine. Osa1-1. Üldreeglid…” jne.

3.3.2    Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1). 
3.3.3    Projekt peab olema heaks kiidetud kõigil ehitusseadusega ettenähtud juhtudel.

3.3.4    Esitada projekti nimetus vastavalt projekteerimistingimustele.

3.3.5    Väljastatud projekteerimistingimused lisada ehitusprojekti kausta lisana.
3.3.6    Projekti koosseisus esitada originaalkooskõlastused.

3.3.7    Ehitiste tehniliste näitajate esitamiseks kasutada ehitisregistri blanketti.
3.3.8    Tee omaniku soovil teostada tee-ehitusprojekt (Teeseadus1 § 19). Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus1 § 251).

3.3.9    Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Biokütuse mahalaadimisplats: näha ette raudbetoonkonstruktsioon.

3.4.2 Projekti mahus esitada järgmised analüüsid ning lahendused:

-  olemasoleva olukorra hinnang ja projekteeritud tööde kirjeldus;
-  takistavate rajatiste ümberehitamise vajadus;
-  platsi plaan ja konstruktiivsed ristprofiilid;

-  katend (katendikihtide konstruktsiooni valiku põhimõtted, katendi tugevusarvutus);

-  kasutatavad ehitusmaterjalid jne.
3.4.3 Vertikaallahendus: lahendada projekti koosseisus, tagada vete äravool pinnakattelt.
3.4.4 Konstruktiivne projektiosa: esitada Eesti Standartidega ettenähtud mahus, vastavalt põhiprojekti staadiumile. Spetsifikatsioonis kasutada EPN-s kehtestatud betooni tugevusklassi.
3.4.5 Teekate: vastavalt projekti tellija lähteülesandele.

3.4.6 Juurdepääsutee projekteerimiseks esitada põhilised pinnakatete tööde mahud, liiklusskeem, vertikaalplaneerimine, teekatted, piki-ja põikiprofiilid, liikluskorraldusvahendid, teemärkide spetsifikatsioon jne. Sõidutee laiuse piisavust kontrollida arvutusliku auto pöördekoridori šablooniga. Esitada Maanteeameti peaspetsialisti arvamus. 

3.4.7 Näha ette tänavavalgustus. 
3.4.8 Muud nõuded: vastavalt projekti tellija lähteülesandele ning Ida-Virumaa Keskkonnateenistuse nõuetele.
3.4.9 Keskkonnakaitsemeetmed: vajadusel teostada keskkonnamõju hindamine.
3.4.10 Tuleohutusmeetmed: lahendada projekti koosseisus.
3.4.11 Asendiplaan: näidata olemasolevad, projekteeritavad, rekonstrueeritavad ja likvideeritavad ehitised, sisse- ja väljasõit platsilt, määratleda pinnakatted jne.

3.4.12 Projekti koosseisus esitada lisaks:   
- situatsiooniskeem,

- AS Narva Elektrijaamad lähteülesanne,

   - tööde teostamise juhised,

   - ehitusplatsi juhtimine.

	3.5  INSENERTEHNILISED ERITINGIMUSED



Esitada insener-tehniline projektlahendus tänavavalgustusele. Projekt esitada Eesti Standartidega ettenähtud mahus, vastavalt põhiprojekti staadiumile.

	3.6 KOOSKÕLASTUSED




3.6.1  Ida-Eesti Päästekeskuse Narva Keskkomando.

3.6.2  Ida-Virumaa Keskkonnateenistus.
3.6.3  AS Narva Elektrijaamad.

3.6.4  Narva Linnavalitsuse Arhitektuuri- ja Linnaplaneerimise Amet.

4.  Tunnistada kehtetuks Narva Linnavalitsuse 24.09.2008.a. korraldus nr.1170-k „Projekteerimistingimuste määramine (Elektrijaama tee 59 territooriumile veoautode pöördeplatsi rajamine ja juurdepääsutee rekonstrueerimine)”.
	5.  RAKENDUSSÄTTED




5.1   Korraldus jõustub teatavaks tegemisest.
5.2   Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

	[image: image1.png]



Tarmo Tammiste

Linnapea

Ants Liimets

	
	Linnasekretär

